Copyright: Thursday, February 15, 2001 13:04:39


Itt adhatja meg az alapértelmezett szövegbeviteli nyelvet. A számítógép indításakor és bejelentkezéskor a rendszer az alapértelmezett nyelvet használja.

Ha például leggyakrabban magyar nyelven visz be szöveget, de az angolt is megadta szövegbeviteli nyelvnek, a magyart jelölje ki alapértelmezett nyelvként. Ha angol szöveget szeretne beírni, átválthat az angol nyelvre.


Itt láthatók a telepített és a számítógép indításakor betöltött nyelvek és szöveggel kapcsolatos szolgáltatások. A szöveggel kapcsolatos szolgáltatások a következők lehetnek: billentyűzetkiosztások, írásjegybevivők, valamint kézírás- és beszédfelismerési beállítások. Az írásjegybevivők olyan programok, amelyek segítségével kelet-ázsiai nyelvek karaktereit viheti be a billentyűzetről.

További nyelvek és szöveggel kapcsolatos szolgáltatások telepítéséhez kattintson a Hozzáadás gombra. Egy elem törléséhez kattintson rá, majd kattintson az Eltávolítás gombra. Legalább egy szöveggel kapcsolatos szolgáltatásnak szerepelnie kell a listában.


Ide kattintva további nyelveket és szöveggel kapcsolatos szolgáltatásokat telepíthet. Amikor elindítja a számítógépet vagy bejelentkezik arra, a program minden hozzáadott nyelvet és szöveggel kapcsolatos szolgáltatást betölt a memóriába.


Ide kattintva törölheti a kijelölt nyelvet vagy szolgáltatást a listából. A törölt elemet a program nem tölti be a memóriába a számítógép indításakor és bejelentkezéskor.


A kijelölt szöveggel kapcsolatos szolgáltatás tulajdonságainak megjelenítéséhez kattintson a gombra.


Ide kattintva módosíthatja a nyelvi eszköztár megjelenését és tulajdonságait. Megjelenítheti és bezárhatja a nyelvi eszköztárat, megjelenítheti a gombokhoz tartozó szövegcímkéket és egyéb beállításokat is megadhat.

Ez a gomb csak abban az esetben érhető el, ha az alábbi, szöveggel kapcsolatos szolgáltatások közül legalább egyet telepít és hozzáad: beszédfelismerés, kézírás-felismerés vagy írásjegybevivő (IME). Az írásjegybevivők olyan programok, amelyek segítségével kelet-ázsiai nyelvek karaktereit viheti be a billentyűzetről.


Ide kattintva megadhatja a szövegbeviteli nyelvek vagy billentyűzetkiosztások közötti váltáshoz használni kívánt billentyűkombinációt. Ezenkívül a CAPS LOCK funkció kikapcsolására szolgáló billentyűt is megadhatja.


Itt látható a számítógép indításakor vagy bejelentkezéskor a memóriába betölthető szövegbeviteli nyelvek listája. Ha egy adott nyelven szeretne szöveget beírni, jelölje ki a nyelvet.

Minden nyelvhez meg kell adnia legalább egy szöveggel kapcsolatos szolgáltatást (például billentyűzetkiosztást).


Itt látható az adott nyelvhez használható billentyűzetkiosztások és írásjegybevivők (IME) listája.

A beállítás engedélyezéséhez jelölje be a jelölőnégyzetet. Ha a kijelölt nyelvhez nem szeretne billentyűzetkiosztást vagy írásjegybevivőt megadni, törölje a jelölőnégyzet jelölését. Csak akkor adhat hozzá új nyelvet, ha ahhoz legalább egy szolgáltatást is megad.

Az írásjegybevivő olyan program, amelynek segítségével kelet-ázsiai nyelvek karaktereit viheti be a billentyűzetről.


Itt látható az adott nyelvhez használható kézírás-felismerő programok listája. A kézírás-felismerés lehetővé teszi, hogy a szöveget egy kézírás-beviteli eszköz, például digitális toll vagy tábla, illetve az egér segítségével írja be.

A kézírás-felismerő program használatához jelölje be a jelölőnégyzetet, és válassza ki a programot a listából.

Ha a beállítás nem érhető el, a kijelölt nyelvhez nincs telepítve kézírás-felismerő program, vagy azokat már hozzáadta.


Itt látható az adott nyelvhez használható beszédfelismerő programok listája. A beszédfelismerés lehetővé teszi, hogy a szöveget a számítógéphez csatlakoztatott mikrofonba diktálva vigye be.

A beszédfelismerő program használatához jelölje be a jelölőnégyzetet, és válassza ki a programot a listából.

Ha a beállítás nem érhető el, a kijelölt nyelvhez nincs telepítve beszédfelismerő program, vagy azokat már hozzáadta.


Itt adhatja meg, hogy a nyelvi eszköztár megjelenjen-e az Asztalon. Ha nem használja a nyelvi eszköztárat, törölje a négyzet jelölését. Az eszköztár megjelenítéséhez jelölje be a jelölőnégyzetet.

A nyelvi eszköztár bezárása után a már betöltött szöveggel kapcsolatos szolgáltatások továbbra is elérhetők. Ha van olyan szolgáltatás, amelyet nem használ, távolítsa el azt a Szolgáltatások listából. A szolgáltatások memóriaterületet igényelnek, ezáltal csökkenthetik a számítógép teljesítményét.


Itt adhatja meg, hogy a nyelvi eszköztár átlátszóan jelenjen meg, amikor nem aktív. Amikor az egérmutatót az eszköztárra helyezi, az ismét a szokott módon jelenik meg.


Itt adhatja meg, hogy amikor a nyelvi eszköztárat kis méretre állítja, a szöveggel kapcsolatos szolgáltatásokhoz megjelenjen-e egy ikon a tálcán. Ha például a kézírás-felismerés szolgáltatást adta hozzá, az eszköztár kis méretre állítását követően egy ikon jelenik meg a tálcán a kézírás-bevitel használatához. Az ikonra kattintva a beállításokat tartalmazó menü jelenik meg.


Itt adhatja meg, hogy a nyelvi eszköztár gombjain megjelenjenek-e a címkék. A szövegcímkék megjelenítésével a gombokat egyszerűbben azonosíthatja, de így az eszköztár több helyet foglal el az Asztalon.


A CAPS LOCK funkció kikapcsolási módját határozza meg. Ha a funkciót a CAPS LOCK billentyű használatával szeretné kikapcsolni, A CAPS LOCK megnyomására választógombot jelölje be, ha pedig a SHIFT billentyű használatával, akkor A SHIFT megnyomására választógombot. A kijelölt módszer minden hozzáadott és használt szövegbeviteli nyelvre érvényes lesz.


Itt láthatók a szövegbeviteli nyelvek és billentyűzetkiosztások közötti váltáshoz használt billentyűkombinációk.

Ha több nyelvet vagy billentyűzetkiosztást jelölt ki és az alapértelmezés szerintitől eltérő billentyűkombinációt szeretne használni, kattintson a Billentyűkombináció módosítása gombra. Lehetőség van olyan billentyűkombináció megadására is, mellyel adott nyelvre válthat.


Ide kattintva megadhatja a telepített szövegbeviteli nyelvek vagy billentyűzetkiosztások közötti váltáshoz használni kívánt billentyűkombinációkat. Az egyes szövegbeviteli nyelvekre vonatkozó billentyűkombinációt külön is beállíthatja. Ehhez jelölje ki a nyelvet, majd kattintson erre a gombra.


Itt adhatja meg a szövegbeviteli nyelvek és billentyűzetkiosztások közötti váltáshoz használni kívánt billentyűkombinációkat. Egy beállítás bekapcsolásához jelölje be a jelölőnégyzetet, majd kattintson a hozzárendelni kívánt billentyűkombinációra.


Itt olyan egyéni billentyűkombinációt adhat meg, amelynek hatására a program a Szövegbevitel nyelvének hívóbetűi listában kijelölt nyelvre vált.